सुनिता थरपारकर

घन:श्याम कधीकधी त्यांच्या घराजवळ असलेल्या हिंदू देवळाला भेट देतात. हे देऊळ भारत पाक सीमेजवळ नगपारकर भागात आहे. भारत आणि पाकिस्तानमध्ये 1971 मध्ये युद्ध झाल्यानंतर काही हिंदू कुटुंबीय इथून पळून गेले तेव्हा हे देऊळ बंद झालं होतं.

त्यांच्या आजोबांनी हे देऊळ बांधलं होतं. युद्ध होईपर्यंत तेच या मंदिराची काळजी घेत होते. एका स्थानिक व्यक्तीने त्यांची जमीन आणि देऊळ बळकावलं, असा दावा करण्यात केला.

खरं तर पाकिस्तानच्या इतर काही भागांत आजही अनेक हिंदू राहतात. पण सर्वांत जास्त हिंदू दक्षिण सिंध प्रांतात राहतात.

पूजा झाल्यानंतर घनःश्याम बोलू लागतात. "माझ्या बाबांनी मला सांगितलं होतं की, ती जमीन 12,000 फूट होती."  

"ही आपलीच जमीन आहे असं घरमालकाचं म्हणणं आहे. जेव्हा माझ्या भावाने जाऊन कडक शब्दात सुनावलं तेव्हा तो जरा चपापला आणि कोर्टात जा म्हणाला," ते पुढे सांगतात. 

घन:श्याम कधीकधी त्यांच्या घराजवळ असलेल्या हिंदू देवळाला भेट देतात.

"पण आम्ही अतिशय गरीब आहोत, आम्हाला परवडत नाही", असं ते पुढे म्हणाले.

तिथून 100 किमी अंतरावर असलेल्या मिट्टी शहरात सुनीता परमार आपल्या निवडणूक प्रचा... आणखी 4000 वर्णांसाठी लेख सुरू ठेवा:
र मोहिमेचं नेतृत्व करत आहेत. सुनीता या थरपारकर भागातल्या संपन्न हिंदू दलित समाजाच्या आहेत.

एका छोट्या मोटरसायकल रिक्षामध्ये त्यांच्या सासूबाईही त्यांच्या समवेत आहेत. आपल्या प्रचार सभेची सुरुवात करण्याआधी त्या एका सुफी दर्ग्यासमोर दर्शनाला थांबतात.

मरून रंगाची आणि त्यावर सोनेरी नक्षीकाम केलेली साडी नेसून त्या दर्ग्यात शिरताना चेहरा पूर्णपणे झाकला जाईल असा घुंघट त्या ओढतात. एक छोटा ताफा त्यांच्या मागे जातो. सिंधी संस्कृतीत मुस्लीम आणि बिगर मुस्लीमसुद्धा सुफी धर्माचं पालन करू शकतात.

सुनिता यांच्या प्रचारात सहभागी झालेले स्थानिक

त्या दर्ग्यापाशी असलेल्या 50 एक समर्थकांसमोर बोताना त्या म्हणाल्या, "सरंजामी वृत्तीला आव्हान देण्यासाठी मी सज्ज आहे. ही व्यवस्था गरीबांच्या विरुद्ध भेदभाव करते आणि महिलांना त्यांचे अधिकार मिळत नाहीत."

"मी स्थानिक पातळीवर असलेल्या प्रशासनाला आव्हान देण्याचा निर्णय घेतला आहे. जेणेकरून समाजाला त्यांच्यापासून सुटका मिळेल." त्या पुढे म्हणाल्या.

सुनिता यांचा दावा आहे की, त्यांच्या समाजातील स्त्रियांनीच त्यांना निवडणुकीला उभं राहण्यासाठी प्रोत्साहन दिलं. जेणेकरून स्त्रियांचा आवाज कोणीतरी वर पोहोचवेल आणि त्यांच्या हक्कांसाठी त्या लढू शकतील.

पण सुनिता यांच्या विजयाची शक्यता फारच कमी आहे. पाकिस्तानात हिंदू अल्पसंख्याक आहे. पण फाळणीमुळे त्यांच्यावर सगळ्यांत जास्त परिणाम झाला आहे असं मानण्यात येतं 

थरपारकर भागात जवळजवळ अर्धी लोकसंख्या हिंदू असली तरी त्यांना राजकीय आधार नाही. त्यामुळे हिंदू उमेदवारांनी इथे निवडणुका जिंकण्याची शक्यता फारच कमी आहे. एखाद्या मोठ्या राजकीय पक्षांनी त्यांना पाठिंबा दिला तरच थोडीफार शक्यता आहे. 

पाकिस्तानमधील हिंदू 

हिंदू लोकसंख्या- 33,24,392 

हिंदू मतदारांची एकूण संख्या- 17 लाख

अल्पसंख्यांकांसाठी 10 जागा राखीव आहेत. 

पूर्ण पाकिस्तानचा विचार केला इथल्या हिंदूंची संख्या 3324392 आहे. एकूण लोकसंख्येच्या 1.6 टक्के आहे.

पाकिस्तानात एकूण हिंदू मतदार 17 लाख आहेत. इथे हिंदू अल्पसंख्याक म्हणून गणले जातात. अल्पसंख्याकांसाठी पाकिस्तानात 10 जागा राखीव असतात. पण हिंदू उमेदवार सर्वसामान्य जागेसाठीही निवडणूक लढवू शकतात.

राजकीय साथ

पाकिस्तानमधल्या दलित चळवळीच्या डॉ. सोनू खिंगरानी यांचं म्हणणं आहे की, "थरपारकर भागात एकूण मतदारांपैकी 23 टक्के दलित आहेत. पण त्यांचं कुठेही...